மக்மூதா அக் சௌத்ரி

மக்மூதா அக் சௌத்ரி  (Mahmuda Huq Chowdhury)  வங்காளதேசத்தைச் சேர்ந்த ஒரு முன்னாள் தூதர் ஆவார். பூட்டானுக்கான வங்காளதேசத்தின் தூதராகவும்  வங்காளதேசத்தின் முதல் பெண் தூதராகவும் அறியப்படுகிறார்.

 ஆரம்பகால வாழ்க்கை. 
மக்மூதா அக் சௌத்ரி பிறந்தபோது, இவரது தாய்க்கு 14 வயது மட்டுமேயாகும். திருமணத்திற்கு முன்பு இவர் கல்வி கற்பதை அவரது தாயார் உறுதி செய்தார்.   அரசியல் அறிவியலில் முதுகலைப் பட்டம் பெற்றார் . இவர் முகமது சம்சுல் அக்கை திருமணம் செய்து கொண்டார்.  இவரின் கணவர் சிட்டகாங் மாவட்டத்தின் காவல்துறை கண்காணிப்பாளராக இருந்தார், அவர் வங்காளதேச விடுதலைப் போரின் போது சேக் முச்சிப்புர் ரகுமானுக்கு ஆதரவளித்தார்.  1971 ஆம் ஆண்டு ஏப்ரல் மாதம் 17 ஆம் தேதியன்று  பாக்கித்தான் இராணுவத்தால் கொல்லப்பட்டார்.இவரது உடல் ஒருபோதும் மீட்கப்படவில்லை.

 தொழில் 
போருக்குப் பிறகு, சௌத்ரி பத்ருன்னிசா அகமதுவுடன் சனாதிபதி சேக் முச்சிபுர் ரகுமானைச் சந்தித்து, 1972 ஆம் ஆண்டு சனவரி மாதம்  18 ஆம் தேதியன்று  போர் விதவைகளுக்கு வேலை கோரினார். ரஃபிக்குல்லா சௌத்ரி  அவரை பிரதமர் அலுவலகத்தின் உதவிச் செயலாளராக நியமித்தார்.  என்னவாக விரும்புகிறார் என்று சௌத்ரியிடம் கேட்ட முச்சிப்புர் ரகுமானுக்கு தான்  ஒரு தூதராக விரும்புவதாக பதிலளித்தார். இவரது தகுதி குறித்து கேட்ட பிறகு, பாக்கித்தான் பெண்களை வெளிநாட்டு சேவையில் சேர அனுமதிக்கவில்லை என்றாலும் வங்காளதேசம் வேறு தேசமாக இருக்கும் என்று அவர் குறிப்பிட்டார். வங்காளதேச குடிமைப் பணியில் 10 சதவீத ஒதுக்கீட்டை உருவாக்க அவர் உத்தரவிட்டார். 1972 ஆம் ஆண்டு ஏப்ரல் மாதத்தில் மக்மூதா அக் சவுத்ரி  வெளியுறவு சேவையில் சேர்ந்தார்.

சௌத்ரி வெளியுறவு அமைச்சகத்தில் சேர்ந்த பிறகு அந்நாட்டின் முதல் பெண் தூதராக சவால்களை எதிர்கொண்டார். கட்டிடத்தில் பெண்களுக்கு கழிப்பறை இல்லை, எனவே அவர் அருகிலுள்ள ஒரு நண்பரின் வீட்டிற்கு செல்ல வேண்டியிருந்தது. மேற்கு வங்க முதலமைச்சர் சித்தார்த்தா சங்கர் ரே வருகை தந்தபோது இவர் நெறிமுறை அதிகாரியாக பணியாற்றினார். வங்காளதேசத்திற்கான ஆத்திரேலிய உயர் ஆணையரின் பரிந்துரையைத் தொடர்ந்து  சவுத்ரி  ஆத்திரேலியாவில் வெளிநாட்டு சேவைப் பயிற்சியைப் பெற்றார். வங்காளதேசத்திலிருந்து  விருந்தினராக தொழிலாளர்களை ஏற்றுமதி செய்ய  பரிந்துரைத்தார். மூத்த அமைச்சக அதிகாரி பரூக் சோபனின் ஆதரவுடன் டஃப்ட்சு பல்கலைக்கழகத்தில் உள்ள பிளெட்சர் பள்ளியில் இரண்டாவது முதுகலைப் பட்டம் பெற்றார்.

சேக் முஜிபுர் ரகுமான் படுகொலை படுகொலை  செய்யப்பட்ட பிறகு, சௌத்ரியை வெளியுறவு சேவையில் இருந்து நீக்க முயற்சி மேற்கொள்ளப்பட்டது. சிட்டகாங்கில் நடந்த போரின் போது தனது கணவரை அறிந்திருந்தவரும் அவருக்கு ஆதரவளித்தவருமான  சனாதிபதி சியாவுர் ரகுமான் இவருக்கும் ஆதரவளித்தார். இலங்கை மற்றும் ஐக்கிய அரபு அமீரகத்தில் உள்ள வங்காளதேச  உயர் ஆணையரகத்தில் முதல் செயலாளராக பணியாற்றினார்.  பிலிப்பீன்சில் உள்ள வங்காளதேச  தூதரகத்தில் பொறுப்பு விவகார அதிகாரியாகவும் இருந்தார்.

1996 முதல் 1998 வரை, பூட்டானுக்கான வங்காளதேசத்தின் தூதராக சௌத்ரி இருந்தார். வெளியுறவுச் சேவையிலிருந்து முதல் பெண் தூதராக இருந்தார்.</ref> பின்னர் இவர் ஐக்கிய இராச்சியத்திற்கான வங்காளதேசத்தின்  துணை உயர் ஆணையராக நியமிக்கப்பட்டார்.  2000 ஆம் ஆண்டில் ஓய்வு பெற்றார். .

முன்னாள் சனாதிபதி ஏ. கியூ. எம். பத்ருதோசா சௌத்ரி தலைமையிலான பிகல்பா தாரா வங்காளதேசம்  கட்சியின் துணைத் தலைவராக சௌத்ரி இருந்தார்.

 மரபு 
2021 ஆம் ஆண்டில், சௌத்ரியின் கணவர் மற்றும் சௌத்ரியை அடிப்படையாகக் கொண்ட ஒரு திரைப்படமான தம்பாரா, 2021 ஆம் ஆண்டில் தயாரிப்பைத் தொடங்கியது. பெர்டசு அகமது  இவரது கணவராகவும், அபீப் பாப்னா இவராகவும்  நடிப்பார்கள். இந்த திரைப்படத்தை சிட்டகாங் பெருநகர காவல்துறை தயாரித்தது.

 மேற்கோள்கள் 

பகுப்பு:வங்காளதேசப் பெண்கள்
பகுப்பு:வாழும் மக்கள்
பகுப்பு:தூதர்கள்